Chelsea FC

Chelsea Football Club (), známy tiež ako Chelsea FC či jednoducho Chelsea, je anglický futbalový veľkoklub sídliaci vo Fulhame v Londýne. Klub bol založený v roku 1905 a hrá v Premier League. Jeho domovom je 41 837-sedadlový štadión Stamford Bridge, kde klub hrá od svojho založenia.

Chelsea získala svoj prvý úspech v roku 1955, kedy vyhrala ligový šampionát, a vyhrala viaceré pohárové súťaže počas 60., 70., 90. a 00. rokov. Od roku 1996 zažíva klub klub najúspešnejšiu dobu vo svojej histórii. Chelsea je jediným anglickým klubom z Londýna, ktorý vyhral Ligu majstrov UEFA.

Chelsea vyhrala množstvo trofejí v anglickom futbale, vrátane vyhraných šiestich titulov v Premier League, osem Pohárov FA, päť ligových pohárov a štyri trofeje FA Community Shield. Klub je tiež úspešný v kontinentálnych súťažiach, pričom vyhral dva Poháre víťazov pohárov UEFA, jeden Superpohár UEFA, dva tituly v Lige majstrov UEFA a 2 tituly Európskej Ligy UEFA. V sezóne 2009/2010 vyhral klub svoje prvý Double vyhraním FA Premier League a Pohára FA a stal sa tak siedmym anglickým klubom, ktorý toto dosiahol od vzniku Premier League. S celkovým počtom 34 trofejí je Chelsea piatym najúspešnejším anglickým futbalovým klubom.

Pravidelné farby výstroja sú kráľovsky modré tričká a trenírky a biele ponožky. Ich priemerný domáci počet divákov sezóny 2011/2012 bol 41 478, teda šiesty najvyšší v Premier League.

Chelsea je jedným z najbohatších a najpodporovanejších futbalových klubov na svete. V apríli 2012 bol klub zaradený časopisom Forbes na siedme miesto v zozname 50 najdrahších športových tímov, s hodnotou 473 miliónov libier. Od roku 2003 vlastní Chelsea ruský miliardár Roman Abramovič, ktorý kúpil klub za 140 miliónov libier.

 História 
náhľad|Prvý tím Chelsea v roku 1905
V roku 1904 Gus Mears získal atletický štadión Stamford Bridge s cieľom zmeniť ho na futbalový štadión. Klub Chelsea bol založený 10. marca 1905 v bare The Rising Sun (v súčasnosti The Butcher’s Hook).

Klub vyhral postup do Prvej Divízie vo svojej druhej sezóne. Dostal sa až do Finále Pohára FA 1915, kde ale prehral so Sheffield United na štadióne Old Trafford a skončil tretí v Prvej Divízii v roku 1920, čo bola dovtedy najlepšia ligová kampaň klubu. Klub priťahoval veľké davy ľudí a mal reputáciu pre zmluvy hráčov veľkých mien, ale úspech postupne v medzivojnovom období zanikol.

Majiteľom klubu bol od roku 2003 do roku 2022 ruský ropný magnát Roman Abramovič. Vďaka nemu sa klub tiež prezýva Chelski. Pred príchodom Abramoviča bola Chelsea mierne nadpriemerným anglickým mužstvom, ktoré jedenkrát vyhralo ligu. S príchodom nového majiteľa však klub úplne zmenil svoju obchodnú a športovú stratégiu a míňa za posily obrovské finančné čiastky. Najdrahším prestupom je príchod španielskeho reprezentanta Fernanda Torresa z Liverpool FC za čiastku 50 mil. libier £.

V klube pôsobil aj Slovák Milan Lalkovič a Miroslav Stoch, ktorý momentálne oblieka dres Fenerbahçe Istanbul.

V sezóne 2004/05 vyhral klub Premier League a Anglický ligový pohár, v nasledujúcej sezóne obhájil ligový triumf. V sezóne 2006/07 síce potretie v rade titul anglického šampióna Chelsea nezískala, ale aj tak môže označiť túto sezónu za úspešnú: v Premier League obsadila 2. miesto za víťazným Manchestrom United, vyhrala FA Cup aj Carling Cup a dostala sa do semifinále Ligy Majstrov, kde ju na penalty vyradil Liverpool FC.

Na začiatku sezóny 2007/08 odišiel po dlhodobých nezhodách s majiteľom klubu Abramovičom portugalský tréner José Mourinho, pod jeho vedením Chelsea počas troch rokov získala dva ligové tituly a tri poháre. Nahradil ho Izraelčan Avram Grant, vtedajší futbalový riaditeľ klubu a Abramovičov osobný priateľ. Ten ale klub opustil po prehranom finálovom stretnutí Ligy Majstrov s Manchestrom United a kormidlo Chelsea po ňom prevzal po Eure 2008 Brazílčan Luiz Felipe Scolari, ktorý do Chelsea pritiahol jedného zo svojich obľúbencov z portugalskej reprezentácie (ktorú predtým trénoval), záložníka Deca z FC Barcelona. Aj ten však onedlho po svojom príchode, po takmer bezúspešnej práci, v klube skončil. Chelsea FC potom do konca sezóny 2008/09 viedol ako hlavný tréner Holanďan, naďalej tiež tréner ruskej reprezentácie, Guus Hiddink. V sezónach 2009/2010 a 2010/2011 viedol tím Chelsea Carlo Ancelotti, ktorý prišiel z AC Miláno a hneď vo svojej prvej sezóne vyhral Premier League, Anglický pohár a Anglický superpohár. Po ňom bol trénerom pomerne krátko André Villas-Boas, ktorý skončil svoje pôsobenie v marci 2012, kedy sa zdalo, že sezóna 2011/2012 skončí neúspešne.

Pod vedením talianskeho trénera Roberta Di Mattea vyhrala Chelsea svoj siedmy Pohár FA a prvý titul Ligy majstrov víťazstvom nad Bayernom Mníchov 4–3 v penaltovom rozstrele. Chelsea sa tak stala prvým londýnskym klubom, ktorý vyhral túto trofej. Začiatkom novej sezóny Chelsea FC nepodávala optimálne výkony a po tom, čo nekvalifikovala do vyraďovacej časti Ligy majstrov bol Roberto Di Mateo vyhodený. Jeho nástupcom sa stal Rafael Benítez, ktorý bol veľmi neobľúbený, hlavne kvôli výrokom za čias pôsobenia v Liverpoole. Chelsea vyhrala v sezóne 2012/2013 Európsku ligu UEFA,čím sa stala historicky prvým držiteľom Ligy Majstrov a Európskej Ligy súčasne. Rafael Benítez po sezóne odišiel z postu hlavného trénera a na jeho miesto nastúpil staronový tréner José Mourinho. V sezóne 2014/15 s ním Chelsea vyhrala Premier League a ligový pohár výhrou 2-0 proti Tottenhamu. V sezóne 2015/16 keď Chelsea skončila až na 10. mieste bol José Mourinho nahradený Antoniom Contem,ktorý v svojej prvej sezóne v Anglicku vyhral ligu a o rok neskôr pohár F.A. Keď sa však Chelsea v sezóne 2017/18 kvalifikovala iba do Európskej ligy, Antonio Conte bol nahradený Mauriziom Sarrim,ktorý s Chelsea vyhral Európsku Ligu 2018/19 a zároveň svoj prvý titul v manažérskej kariére.

 Hráči 
 Hráč roka 
RokVíťaz1967 Peter Bonetti1968 Charlie Cooke1969 David Webb1970 John Hollins1971 John Hollins1972 David Webb1973 Peter Osgood1974 Gary Locke1975 Charlie Cooke1976 Ray Wilkins1977 Ray Wilkins1978 Micky Droy1979 Tommy Langley1980 Clive Walker1981 Petar Borota1982 Mike Fillery1983 Joey Jones1984 Pat Nevin1985 David Speedie1986 Eddie Niedzwiecki1987 Pat Nevin1988 Tony Dorigo1989 Graham Roberts1990 Ken Monkou RokVíťaz1991 Andy Townsend1992 Paul Elliott1993 Frank Sinclair1994 Steve Clarke1995 Erland Johnsen1996 Ruud Gullit1997 Mark Hughes1998 Dennis Wise1999 Gianfranco Zola2000 Dennis Wise2001 John Terry2002 Carlo Cudicini2003 Gianfranco Zola2004 Frank Lampard2005 Frank Lampard2006 John Terry2007 Michael Essien2008 Joe Cole2009 Frank Lampard2010 Didier Drogba2011 Petr Čech2012 Juan Mata2013 Juan Mata2014 Eden Hazard

 Realizačný tím 

PozíciaPersonálTréner prvého tímuAsistent trénera 1. tímu Angelo AlessioAsistent trénera 1. tímu Gianluca ConteBrankársky tréner A-Tímu Gianluca SpinelliBrankársky tréner rezervného tímu a akadémie  Henriqué HilárioFitnes tréner prvého tímu Chris JonesManažér rezervného tímu  Joe EdwardsŠportový riaditeľ a riaditeľ rozvoja mládeže  Michael EmenaloManažér mládežníckeho tímu Adi ViveashManažér akadémie Neil BathHlavný fyzioterapeut Jason PalmerFyzioterapeut zameraný na rehabilitáciu A-tímu Thierry LaurentFyzioterapeutka Eva CarneiroFyzioterapeut Jon FearnFyzioterapeut Steven HughesTerapeut Billy McCullochMasér Stuart SullivanMasér Simon MorrisŠpecialista na psychológiu a fyziológiu Tim HarknessHlavný skaut Daniel Sousa

 Slávni hráči 

  Michael Ballack
  Roy Bentley
  Frank Blunstone
  Peter Bonetti
  Steve Clarke
  Charlie Cooke
  Carlo Cudicini
  Petr Čech
  Marcel Desailly
  Roberto Di Matteo
  Kerry Dixon
  Didier Drogba
  Tore André Flo
  William Foulke
  Hughie Gallacher
  Jimmy Greaves
  Ruud Gullit
  Eiður Guðjohnsen
  Ron Harris

  Jimmy Floyd Hasselbaink
  George Hilsdon
  Mark Hughes
  Frank Lampard
  Graeme Le Saux
  Claude Makélélé
  Pat Nevin
  Peter Osgood
  Dan Petrescu
  Gustavo Poyet
  Arjen Robben
  Andrej Ševčenko
  Bobby Tambling
  John Terry
  Terry Venables
  Clive Walker
  Ray Wilkins
  Dennis Wise
  Gianfranco Zola

náhľad|vpravo|180px|Frank Lampard (2010)

 Slávni tréneri 
Nasledujúci tréneri s Chelsea získali minimálne jednu trofej:
MenoRokyTrofeje Ted Drake1952 – 1961First Division Championship, Charity Shield Tommy Docherty1962 – 1967League Cup Dave Sexton1967 – 1974FA Cup, UEFA Cup Winners' Cup John Neal1981 – 1985Second Division Championship John Hollins1985 – 1988Full Members Cup Bobby Campbell1988 – 1991Second Division Championship, Full Members Cup Ruud Gullit1996 – 1998FA Cup Gianluca Vialli1998 – 2000FA Cup, League Cup, Charity Shield, UEFA Cup Winners' Cup, UEFA Super Cup José Mourinho2004 – 20072x Premier League, 2x League Cup, FA Cup, Community Shield Guus Hiddink 2009FA Cup Carlo Ancelotti2009 – 2011Premier League, FA Cup, Community Shield Roberto Di Matteo 2012FA Cup, UEFA Champions League Rafael Benítez 2012 – 2013UEFA Europa League

 Zaujímavosti 
 Barclays Premier League 
V 9. kole Premier League 2008/2009 vyhral FC Liverpool nad Chelsea FC 1:0, čím prišla Chelsea o sériu 86 zápasov na domácom ihrisku bez prehry.

V 13. kole toho istého ročníka vyhrala na ihrisku West Bromwich Albion, čím vyrovnala 48 rokov starý rekord Tottenham Hotspur. Bola to jej 10 výhra v rade na ihrisku súpera. V 16. kole vyhrala na ihrisku Boltonu 2:0, a tým prekonala svoj vlastný rekord v počte vyhratých zápasov v rade na súperových ihriskách, ktorý spoludržala s Tottenham Hotspur od 13. kola. Rekord zlepšila na 11 zápasov.

 Ocenenia 

 Vyhrané domáce súťaže 
vľavo|bezrámu|40x40bodbezrámu|40x40bod  Anglická liga (6x) 
1954/1955, 2004/2005, 2005/2006, 2009/2010, 2014/2015,2016/2017

 Second Division / EFL Championship (2x)
1983/1984, 1988/1989

 Poháre 
 43x43bodPohár FA (8x)
1969/1970, 1996/1997, 1999/2000, 2006/2007, 2008/2009, 2009/2010, 2011/2012, 2017/2018
 30x30bod EFL Cup (5x)
1964/1965, 1997/1998, 2004/2005, 2006/2007,2014/15

 29x29bod FA Community Shield (4x)
1955, 2000, 2005, 2009

 Vyhrané európske súťaže 
náhľad|vpravo|400px|Didier Drogba strieľa rozhodujúcu penaltu vo Finále Ligy majstrov UEFA 2012
 39x39bod Liga majstrov UEFA (2x)
2011/2012, 2020/2021
 Pohár víťazov pohárov UEFA (2x)
1970/1971, 1997/1998

 bezrámu|37x37bod Superpohár UEFA (2x)
1998, 2021
 Európska liga UEFA (2x)
2012/2013, 2018/19

 Ďalšie 
 Full Members Cup (2x)
1985/1986, 1989/1990

 V populárnej kultúre 
Slovenská skupina Horkýže Slíže zmienila Chelsea v piesni L.A.G. Song, ktorá vyšla na albume Festival chorobná . V texte skladby zaznie veta „Vždy som fandil Chelsea, Stamford Bridge je môj chrám“, čo vyjadruje priazeň skupiny k tomuto londýnskemu tímu.

 Referencie 

 Literatúra 










 Iné projekty 

 Externé odkazy 
 Oficiálna webstránka
 CZ-SK webstránka 
 Oficiálna Facebook stránka
 Oficiálna Twitter stránka 
 Chelsea F.C.  FA Premier League

Kategória:Anglické futbalové kluby

Kategória:Kluby FA Premier League
Kategória:Víťazi Pohára FA
Kategória:Šport v Londýne
Kategória:Futbalové kluby založené v 1905